|  |
| --- |
| **Budapest Főváros VII. kerület Erzsébetváros Önkormányzata**  **dr. Máté Katalin Városgazdálkodási Iroda vezetője** |

Iktatószám:

Napirendi pont:.

**ELŐTERJESZTÉS**

**A Városüzemeltetési Bizottság 2014. november 7-ei rendkívüli ülésére**

|  |  |
| --- | --- |
| **Tárgy:** | 2014. évi II. növényesítési pályázat eredményének megállapítása |

**Készítette:**

Wendl Viktória

városüzemeltetési és

közrendvédelmi referens

**Törvényességi szempontból kifogást nem emelek:**

dr. Mészáros Zoltán

Jegyzői Iroda

**Az előterjesztés nyilvános ülésen tárgyalható.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Máté Katalin Városgazdálkodási Iroda vezetője** |

**Tisztelt Bizottság!**

A Városüzemeltetési Bizottság - a lakóközösségeknek és az önkormányzati intézményeknek nyújtandó növényesítési támogatásról szóló, 28/2013.(V.31.) sz. Önkormányzati rendeletben foglaltak alapján - 400/2014.(09.23.) számú határozatával döntött a 2014. évi II. növényesítési pályázat kiírásáról. A pályázati kiírás közzététele a helyben szokásos módon megtörtént. A Bizottság a pályázatok **benyújtási határidejét 2014. október 27.** napjában állapította meg.

A benyújtási határidőre a Hivatal ügyfélszolgálati irodáira összesen **2 db** pályázati anyag érkezett be. A pályázatok **borítékbontása és értékelése 2014. október 31-én** Ujvári-Kövér Mónika bizottsági elnök és Szerencse Csaba bizottsági koordinátor jelenlétében illetve együttműködésével megtörtént. Az értékelés során megállapítást nyert, hogy a 2 db pályázati anyag megfelel a pályázati kiírásban foglalt feltételeknek, ezért az értékelő bizottság a 2 db pályázatot érvényesnek nyilvánította.

A pályázati anyagokban foglaltak alapján tájékoztatom a Tisztelt Bizottságot a beérkezett pályázatok címjegyzékéről, az igényelt önkormányzati támogatások arányáról tervezett összegéről, a növényesítési munkák teljes bekerülési összegéről, a pályázatok minősítéséről, továbbá a tervezett pályázati célok megjelöléséről.

|  |  |  |  |  |  |
| --- | --- | --- | --- | --- | --- |
| **Jk. ssz.** | **Pályázó** | **Támogatás összege** | **Támogatás aránya** | **Teljes bekerülési összeg** | **Minősítés** |
| 1. | Városligeti fasor 23. | 250 000 Ft | 50% | 500 000 Ft | érvényes |
| 2. | Dózsa György út 66. | 130 000 Ft | 50% | 260 000 Ft | érvényes |
|  | **összesen:** | **380 000 Ft** |  | 760 000 Ft |  |

**A 2014. évi II. pályázatra a két társasház az alábbi vállalásokat tette:**

1. **Városligeti fasor 23. sz. Társasház**

* meglévő zöldfelület beültetése, cserjékkel, évelőkkel,
* ifjítás, gallyazás, gyökérmetszés, odúkezelés, kötözés keletkezett sebfelületek kezelésével
* burkolat feltörése és eltávolítása, talajcsere 50-100 cm vastagságban, vagy hasonló mélységben átkeverés komposzttal/szerves trágyával, növényágyás kialakítása, beültetése cserjékkel és/vagy évelőkkel,
* kiemelt ágyás készítése burkolat meghagyásával, megfelelő szegély kialakításával, ágyás feltöltése komposzttal és/vagy szerves trágyával kevert termőfölddel legalább 40 cm vastagságban, beültetése cserjékkel és/vagy évelőkkel

1. **Dózsa Görgy út 66. sz. Társasház**

* meglévő zöldfelület beültetése, cserjékkel, évelőkkel,
* meglévő zöldfelület termőképességének javítása, komposzt vagy szerves trágya bekeverésével vagy termőföld ráhordásával
* burkolt udvarokban nagy méretű, legalább 60x60x80 cm-es planténerek kihelyezése, feltöltése termőfölddel, beültetése fákkal, cserjékkel, évelőkkel
* függőfolyosók korlátainak díszítése azonos színű és anyagú, egységes balkonládák kihelyezésével, beültetés egynyári és/vagy kétnyári és/vagy évelő növényekkel,
* burkolat feltörése és eltávolítása, talajcsere 50-100 cm vastagságban, vagy hasonló mélységben átkeverés komposzttal/szerves trágyával, növényágyás kialakítása, beültetése cserjékkel és/vagy évelőkkel

A **2 db** érvényesnek minősülő pályázatra **380 000,-Ft** önkormányzati támogatási igény érkezett, melynek kifizetése a növényesítés megvalósulását követően az eredeti számlák bemutatása után történik. Amennyiben a teljes bekerülés összege kisebb, mint a pályázatban megjelölt, a támogatás összege arányosan csökken.

Az előzőekben leírtak alapján megállapítható, hogy a Képviselő-testület által a 2014. évi költségvetési rendeletében e célra rendelkezésre álló 952 000,-Ft fedezi a növényesítési pályázatokban kért önkormányzati támogatások összegét.

Kérem a T. Bizottságot, hogy az előterjesztésben megfogalmazottakat megtárgyalni és a határozati javaslatot elfogadni szíveskedjenek.

**HATÁROZATI JAVASLAT**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy Budapest Főváros VII. kerület Erzsébetváros Önkormányzata a 2014. évi II. növényesítési pályázaton nyertes pályamunkákat az alábbi táblázatban szereplő összegek szerint támogatja:

|  |  |  |
| --- | --- | --- |
| **Jk. ssz.** | **Pályázó** | **Támogatás összege (legfeljebb)** |
| 1. | Városligeti fasor 23. | 250 000 Ft |
| 2. | Dózsa György út 66. | 130 000 Ft |
|  | **összesen:** | **380 000 Ft** |

**Felelős:** Ujvári-Kövér Mónika bizottsági elnök

**Határidő:** azonnal

**Budapest, 2014. november 7.**

dr. Máté Katalin

Városgazdálkodási Iroda vezetője